Objava obvestila o odobritvi standardne spremembe specifikacije proizvoda za ime v vinskem sektorju iz člena 17(2) in (3) Delegirane uredbe Komisije (EU) 2019/33

(2021/C 451/09)

To obvestilo je objavljeno v skladu s členom 17(5) Delegirane uredbe Komisije (EU) 2019/33 (1)

OBVESTILO O ODOBRITVI STANDARDNE SPREMEMBE

„Cinque Terre“ in „Cinque Terre Sciacchetrà“

PDO-IT-A0352-AM02

Datum obvestila: 24. avgust 2021

OPIS ODOBRENIH SPREMEMB IN RAZLOGI ZANJE

1. Sprememba trsnega izbora

Opis: V skladu s predlagano spremembo se lahko tri [glavne] sorte (bosco, albarola in vermentino) uporabijo za doseganje minimalnega praga najmanj 80 %, za preostalih 20 % pa se lahko uporabijo dodatne bele sorte vinske trte, „primerne za gojenje“ v deželi Ligurija.

Razlogi: Ta sprememba je bila zahtevana za izboljšanje kakovosti vina na podlagi poskusov pri proizvodnji vina iz ene sorte vinske trte.

Z združitvijo več vinogradov v enega se oblikuje primerno velik komercialen vinograd, v katerem sorta bosco predstavlja 40 %, kot zahteva trsni izbor v trenutni specifikaciji proizvoda. Združevanje vinogradov je ključnega pomena za racionalizacijo pridelovalnih praks, kar bi zmanjšalo stroške in izboljšalo zdravje vinske trte ter tako omogočilo preživetje komercialnih vinogradnikov. Zato je treba odstopiti od trenutno veljavnih strogih pravil o trsnem izboru, ki niso več upravičena in dejansko ovirajo doseganje višjih standardov kakovosti.

Ta sprememba se nanaša na člen 2 specifikacije proizvoda.

2. Sprememba gostote trsov na hektar

Opis: Pri zasaditvi novih vinogradov in ponovni zasaditvi obstoječih gostota trsov zdaj ne sme biti manjša od 4 000 trsov na hektar in ne več 6 250 na hektar, kot je določeno v sedanji različici specifikacije proizvoda.

Razlogi: Ta sprememba je utemeljena s tem, da se zdaj daje prednost zasajanju v vrstah ali brajdah pred zastarelim sistemom gojenja z latniki. Zato je treba pustiti večjo razdaljo od pobočja, da se zagotovi možnost obdelave zemljišča z majhnimi kmetijskimi stroji, kar olajša upravljanje vinograda z manjšim številom potrebnih delovnih ur, hkrati pa ohranja visoko raven kakovosti proizvodnje.

Ta sprememba se nanaša na člen 4 specifikacije proizvoda.

3. Sprememba vsebnosti sladkorja za „Cinque Terre Sciacchetrà“ DOC

Opis: Za grozdje, ki se uporablja za proizvodnjo „Cinque Terre Sciacchetrà“, se zdaj zahteva vsebnost sladkorja najmanj 19 % (in ne več 17 %) volumenskega deleža potencialnega alkohola po delnem sušenju.

Razlogi: Kakovosti vina „passito“ iz sušenega grozdja ne določa delež alkohola, temveč suhi ekstrakt in vsebnost sladkorja ter arome in vonjave po vrenju.

Ta sprememba se nanaša na člen 5 specifikacije proizvoda.

4. Spremembe datumov vinifikacije in sprostitve vin „Cinque Terre Sciacchetrà“ DOC in „Cinque Terre Sciacchetrà riserva“ DOC

Opis: Za vini „Cinque Terre Sciacchetrà“ in „Cinque Terre Sciacchetrà riserva“ je bil datum začetka vinifikacije prestavljen s 1. novembra na 1. oktober leta trgatve. Datuma sprostitve vina sta se spremenila s 1. oktobra (zdaj 1. novembra) leta po trgatvi za vino „Cinque Terre Sciacchetrà“ in 1. oktobra (zdaj 1. novembra) tretjega leta po trgatvi za vino „Cinque Terre Sciacchetrà riserva“.

Razlogi: Zaradi višjih povprečnih letnih temperatur, zlasti poletnih, grozdje prej dozori, kar pospešuje trgatev. To vpliva tudi na postopek sušenja grozdja, iz katerega se proizvajajo vina „Cinque Terre Sciacchetrà passito“ DOC. Že več kot dvajset let se grozdje na splošno trga zgodaj, v avgustu in začetku septembra, medtem ko se je ob odobritvi specifikacije proizvoda z ZOP „Cinque Terre“ trgatev začela v zadnjih desetih dneh septembra in je lahko trajala do začetka oktobra. Zgodnejša trgatev grozdja pomeni tudi zgodnejši začetek vinifikacije: iz tehničnih razlogov se grozdje za proizvodnjo vina „passito“ ne sme sušiti do 30. oktobra, saj se vsebnost sladkorja v njem preveč poviša, prevelika koncentracija v grozdju pa povzroča velike težave pri alkoholnem vrenju z uporabo kvasovk. Zato je težko doseči volumenski delež dejanskega alkohola 13,5 %, ki ga zahteva specifikacija proizvoda, dobljena raven hlapnih kislin pa je previsoka.

Za odpravo teh težav se predlaga, da se postopek predelave grozdja v vina z ZOP „Cinque Terre Sciacchetrà“ in „Cinque Terre Sciacchetrà riserva“ začne prej, in sicer 1. oktobra v letu trgatve.

Ta sprememba se nanaša na člen 5 specifikacije proizvoda.

5. Spremembe fizikalnih in organoleptičnih lastnosti vin

Opis: Več informacij o kemičnih in organoleptičnih lastnostih vin je bilo spremenjenih.

„CINQUE TERRE“

Barva: slamnato rumena do zlato rumena, različno močna, živa

Vonj: izrazit, čist, eleganten, značilen

Okus: suh, prijeten, slankast, včasih mineralen

Najmanjši delež skupnega alkohola: 11,00 vol. %;

Najnižja vsebnost skupnih kislin: 4,5 g/l

Najmanjši ekstrakt brez sladkorja: 15,0 g/l

„CINQUE TERRE COSTA DE SERA“

Barva: slamnato rumena do zlato rumena, različno močna, živa

Vonj: izrazit, čist, eleganten in obstojen, sestavljen

Okus: suh, slankast, izrazit, mineralen, prijeten

Najmanjši delež skupnega alkohola: 11,50 vol. %

Najnižja vsebnost skupnih kislin: 4,5 g/l

Najmanjši ekstrakt brez sladkorja: 15,0 g/l

„CINQUE TERRE COSTA DE CAMPU“

Barva: slamnato rumena do zlato rumena, različno močna, živa

Vonj: izrazit, čist, eleganten in obstojen, sestavljen

Okus: suh, slankast, izrazit, prijeten

Najmanjši delež skupnega alkohola: 11,50 vol. %

Najnižja vsebnost skupnih kislin: 4,5 g/l

Najmanjši ekstrakt brez sladkorja: 15,0 g/l

„CINQUE TERRE COSTA DA POSA“

Barva: slamnato rumena do zlato rumena, različno močna, živa

Vonj: izrazit, čist, eleganten in obstojen, sestavljen

Okus: suh, slankast, izrazit, prijeten

Najmanjši delež skupnega alkohola: 11,50 vol. %

Najnižja vsebnost skupnih kislin: 4,5 g/l

Najmanjši ekstrakt brez sladkorja: 15,0 g/l

„CINQUE TERRE SCIACCHETRÀ“

Barva: zlato rumena do rjavkasto jantarna, različno močna

Vonj: izrazit vonj po vinu iz sušenega grozdja, značilen, včasih s pridihom medu, začimb, oreščkov

Okus: sladek, včasih taninski, dobro strukturiran, obstojen z mandljevim pookusom;

Najmanjši delež skupnega alkohola: 19,00 vol. %, z deležem dejanskega alkohola 11,50 vol. %

Najnižja vsebnost skupnih kislin: 5,0 g/l

največja stopnja hlapnih kislin: 30 mekv/l;

Najmanjši ekstrakt brez sladkorja: 26,0 g/l

„CINQUE TERRE SCIACCHETRÀ RISERVA“

Barva: zlato rumena do rjavkasto jantarna, različno močna

Vonj: izrazit vonj po vinu iz sušenega grozdja, prijeten, začinjen, opečen, značilen

Okus: sladek, včasih taninski, skladen, dobro strukturiran, včasih z mandljevim pookusom

Najmanjši delež skupnega alkohola: 20,00 vol. %, z deležem dejanskega alkohola 11,50 vol. %

Najnižja vsebnost skupnih kislin: 5,0 g/l

največja stopnja hlapnih kislin: 30 mekv/l;

Najmanjši ekstrakt brez sladkorja: 28,0 g/l

Razlogi: Spremembe barve, vonja in okusa so namenjene za natančnejši opis lastnosti tega cenjenega proizvoda, ki so bile postopoma izpopolnjene.

Spremembe analitičnih vrednosti so namenjene za izboljšanje kakovosti tega ekskluzivnega proizvoda.

Povečanje najmanjšega deleža skupnega alkohola in najmanjšega neto suhega ekstrakta je povezano z natančnejšim postopkom sušenja grozdja in večjimi koncentracijami, ki jih grozdje dosega zaradi spreminjajočega se podnebja.

Vendar to povečanje koncentracije pomeni, da je z vrenjem težko doseči najmanjši delež alkohola 13,50 %, zato je bilo zahtevano znižanje na 11,50 %.

Te spremembe se nanašajo na člen 6 specifikacije proizvoda in oddelek „Opis vina“ enotnega dokumenta.

6. Obvezna navedba letnika na etiketah

Opis: Steklenice ali druge posode, ki se uporabljajo za „Cinque Terre“ in „Cinque Terre Sciacchetrà“, je treba zdaj označiti z letnico trgatve.

Razlogi: Vina „Cinque Terre“ DOC morajo zdaj imeti letnico, da bi jih razlikovali in zagotovili sledljivost za potrošnika.

Ta sprememba se nanaša na člen 7 specifikacije proizvoda.

7. Prostornina in zapirala posod

Opis: [Največja] prostornina steklenic na trgu se poveča s sedanjih 0,75 litra na 3 litre. Za steklenice s prostornino do 3,00 litra (trenutno 0,375 litra) bodo dovoljeni vijačni pokrovčki.

Razlogi: Ta sprememba bo omogočila trženje vin v različnih oblikah in z različnimi zapirali, tako da proizvajalcem ne bo onemogočen dostop do trgov v razvoju.

Te spremembe se nanašajo na člen 8 specifikacije proizvoda.

ENOTNI DOKUMENT

1. Ime proizvoda

Cinque Terre in Cinque Terre Sciacchetrà

2. Vrsta geografske označbe

ZOP – zaščitena označba porekla

3. Kategorije proizvoda vinske trte

1. Vino

15. Vino iz sušenega grozdja

4. Opis vina

VINO „CINQUE TERRE“ DOC

KRATEK OPIS

Barva: slamnato rumena do zlato rumena, različno močna, živa

Vonj: izrazit, čist, eleganten, značilen

Okus: suh, prijeten, slankast, včasih mineralen

Najmanjši delež skupnega alkohola: 11,00 vol. %

Najmanjši ekstrakt brez sladkorja: 15,0 g/l

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

SPLOŠNE ANALITSKE LASTNOSTI

Največji delež skupnega alkohola (v vol. %):

—

Najmanjši delež skupnega alkohola (v vol. %):

—

Najnižja vsebnost skupnih kislin:

4,5 grama na liter, izraženega kot vinska kislina

Najvišja vsebnost hlapnih kislin (v miliekvivalentih na liter):

—

Najvišja vsebnost skupnega žveplovega dioksida (v miligramih na liter):

—

VINO „CINQUE TERRE COSTA DE CAMPU“ DOC

KRATEK OPIS

Barva: slamnato rumena do zlato rumena, različno močna, živa

Vonj: izrazit, čist, eleganten in obstojen, sestavljen

Okus: suh, slankast, izrazit, prijeten

Najmanjši delež skupnega alkohola: 11,50 vol. %

Najmanjši ekstrakt brez sladkorja: 15,0 g/l

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

SPLOŠNE ANALITSKE LASTNOSTI

Največji delež skupnega alkohola (v vol. %):

—

Najmanjši delež skupnega alkohola (v vol. %):

—

Najnižja vsebnost skupnih kislin:

4,5 grama na liter, izraženega kot vinska kislina

Najvišja vsebnost hlapnih kislin (v miliekvivalentih na liter):

—

Najvišja vsebnost skupnega žveplovega dioksida (v miligramih na liter):

—

VINO „CINQUE TERRE COSTA DA POSA“ DOC

KRATEK OPIS

Barva: slamnato rumena do zlato rumena, različno močna, živa

Vonj: izrazit, čist, eleganten in obstojen, sestavljen

Okus: suh, slankast, izrazit, prijeten

Najmanjši delež skupnega alkohola: 11,50 vol. %

Najmanjši ekstrakt brez sladkorja: 15,0 g/l

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

SPLOŠNE ANALITSKE LASTNOSTI

Največji delež skupnega alkohola (v vol. %):

—

Najmanjši delež skupnega alkohola (v vol. %):

—

Najnižja vsebnost skupnih kislin:

4,5 grama na liter, izraženega kot vinska kislina

Najvišja vsebnost hlapnih kislin (v miliekvivalentih na liter):

—

Najvišja vsebnost skupnega žveplovega dioksida (v miligramih na liter):

—

VINO „CINQUE TERRE COSTA DE SERA“ DOC

KRATEK OPIS

Barva: slamnato rumena do zlato rumena, različno močna, živa

Vonj: izrazit, čist, eleganten in obstojen, sestavljen

Okus: suh, slankast, izrazit, mineralen, prijeten

Najmanjši delež skupnega alkohola: 11,50 vol. %

Najmanjši ekstrakt brez sladkorja: 15,0 g/l

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

SPLOŠNE ANALITSKE LASTNOSTI

Največji delež skupnega alkohola (v vol. %):

—

Najmanjši delež skupnega alkohola (v vol. %):

—

Najnižja vsebnost skupnih kislin:

4,5 grama na liter, izraženega kot vinska kislina

Najvišja vsebnost hlapnih kislin (v miliekvivalentih na liter):

—

Najvišja vsebnost skupnega žveplovega dioksida (v miligramih na liter):

—

VINO „CINQUE TERRE SCIACCHETRÀ“ DOC

KRATEK OPIS

Barva: zlato rumena do rjavkasto jantarna, različno močna

Vonj: izrazit vonj po vinu iz sušenega grozdja, značilen, včasih s pridihom medu, začimb, oreščkov

Okus: sladek, včasih taninski, dobro strukturiran, obstojen z mandljevim pookusom;

Najmanjši delež skupnega alkohola: 19,00 vol. %, z deležem dejanskega alkohola 11,50 vol. %

Najmanjši ekstrakt brez sladkorja: 26,0 g/l

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

SPLOŠNE ANALITSKE LASTNOSTI

Največji delež skupnega alkohola (v vol. %):

—

Najmanjši delež skupnega alkohola (v vol. %):

11,50

Najnižja vsebnost skupnih kislin:

5 gramov na liter, izraženih kot vinska kislina

Najvišja vsebnost hlapnih kislin (v miliekvivalentih na liter):

30

Najvišja vsebnost skupnega žveplovega dioksida (v miligramih na liter):

—

VINO „CINQUE TERRE SCIACCHETRÀ RISERVA“ DOC

KRATEK OPIS

Barva: zlato rumena do rjavkasto jantarna, različno močna

Vonj: izrazit vonj po vinu iz sušenega grozdja, prijeten, začinjen, opečen, značilen

Okus: sladek, včasih taninski, skladen, dobro strukturiran, včasih z mandljevim pookusom

Najmanjši delež skupnega alkohola: 20,00 vol. %, z deležem dejanskega alkohola 11,50 vol. %

Najmanjši ekstrakt brez sladkorja: 28,0 g/l

Vsi analitski parametri, ki niso navedeni v spodnji preglednici, so skladni z omejitvami iz nacionalne zakonodaje in zakonodaje EU.

SPLOŠNE ANALITSKE LASTNOSTI

Največji delež skupnega alkohola (v vol. %):

—

Najmanjši delež skupnega alkohola (v vol. %):

11,50

Najnižja vsebnost skupnih kislin:

5 gramov na liter, izraženih kot vinska kislina

Najvišja vsebnost hlapnih kislin (v miliekvivalentih na liter):

30

Najvišja vsebnost skupnega žveplovega dioksida (v miligramih na liter):

—

5. Enološki postopki

5.1. Posebni enološki postopki

—

5.2. Največji donosi

„Cinque Terre“ DOC

9 000 kilogramov grozdja na hektar

„Cinque Terre Sciacchetrà“ DOC in „Cinque Terre Sciacchetrà riserva“ DOC

9 000 kilogramov grozdja na hektar

„Cinque Terre Costa de Sera“ DOC

8 500 kilogramov grozdja na hektar

„Cinque Terre Costa da Posa“ DOC

8 500 kilogramov grozdja na hektar

„Cinque Terre Costa de Campu“ DOC

8 500 kilogramov grozdja na hektar

6. Razmejeno geografsko območje

Območje, na katerem se prideluje grozdje za proizvodnjo vin „Cinque Terre“, „Cinque Terre Sciacchetrà“, rdeče vino „Cinque Terre“ in rdeče vino „Cinque Terre passito“ DOC, leži v pokrajini La Spezia. Gre za zemljišča, primerna za proizvodnjo visokokakovostnega proizvoda, ki ležijo v občinah Riomaggiore, Vernazza in Monterosso ter v delih občine La Spezia, znanih kot „Tramonti di Biassa“ in „Tramonti di Campiglia“, ki proti severozahodu mejita na občino Riomaggiore, proti severovzhodu pa na mulatjero, ki vodi proti jugovzhodu od Monte della Madonna (527 m nadmorske višine), mimo cerkve San Antonio (510 m nadmorske višine), doseže višine 567 m, 588 m in 562 m ter nato poteka mimo vasi Campiglia in S. Caterina (398 m), nato pa po neasfaltirani cesti vodi do višinske črte 351 m. Od te točke meja območja sledi poti do nadmorske višine 368 m, vse do meje občine Portovenere, ki ji sledi do morja.

Podobmočje „Costa de Sera“ je opredeljeno, kot sledi:

od obalne ceste La Spezia–Manarola pri vhodu v predor Lemmen meja območja poteka po črti, na kateri se uradni list karte št. 30 stika z listoma št. 31 in 32, vse do morja, nato poteka ob obali proti zahodu do ustja soteske Val di Serra, ki ji sledi in se ponovno dviga, dokler se ne vrne na višino obalne ceste. Od tam se vrne proti vzhodu do izhodiščne točke.

To podobmočje se nahaja na uradnem listu karte št. 30 občine Riomaggiore.

Podobmočje „Costa de Campu“ je opredeljeno, kot sledi:

po pokrajinski cesti La Spezia–Manarola se od točke, na kateri cesta prečka kanal Groppo, meja območja spušča po črti, na kateri se stikata uradna lista kart št. 16 in št. 11, do občinske ceste Fiesse, ki ji sledi do stika z občinsko cesto Campo. Nato potuje proti zahodu vzdolž črte, ki ločuje lista karte št. 15 in št. 8, do občinske ceste Collora–Donega, ki ji sledi do križišča z občinsko cesto Luogo in nato proti vzhodu do kanala Groppo v bližini cerkve, od koder se nato povzpne nazaj na izhodišče.

To podobmočje se nahaja na uradnih listih karte št. 16 in 15 občine Riomaggiore.

Proizvodno podobmočje „Costa de Posa“ je opredeljeno, kot sledi:

od pokrajinske ceste Groppo–Volastra–Corniglia vzdolž potoka Rio della Valle Asciutta se meja območja spušča po tem vodotoku do morja. Vzdolž obale se vije proti zahodu, dokler ne doseže ustja potoka Rio Molinello. Nato se vzpenja ob tem potoku, dokler ne prečka občinske ceste Vecchia Corniglia–Volastra, po kateri se vzpenja do točke, na kateri prečka črto, ki ločuje uradna lista karte št. 4 in št. 1 občine Riomaggiore. Od tam sledi črti, ki ločuje lista karte št. 4 in št. 1, do pokrajinske ceste Groppo–Volastra–Corniglia in nato proti vzhodu do izhodiščne točke.

To podobmočje se nahaja na uradnem listu karte št. 4 občine Riomaggiore.

7. Glavne sorte vinske trte

Albarola B.

Bosco B.

Vermentino B.

Vermentino B. – favorita B.

Vermentino B. – pigato B.

8. Opis povezave

„CINQUE TERRE“ IN „CINQUE TERRE SCIACCHETRÀ“ DOC

Geografsko območje označbe porekla „Cinque Terre“ leži v pokrajini La Spezia na vzhodu dežele Ligurija. Za območje so na splošno značilni terasasti vinogradi, ki so v povprečju precej majhni in večinoma ležijo visoko v hribih.

Talni vidiki

Tla, na katerih raste vinska trta, niso posebno globoka. To so groba ali grobozrnata ilovnata tla, bogata s kamninskim skeletom in zato zelo prepustna. pH tal je rahlo kisel do kisel. Morski sedimenti (turbiditi) so najpogostejša vrsta kamnine, ki jo najdemo v hribih Cinque Terre.

Krajinski vidiki

Vinska trta raste na nadmorski višini med 0 in 600 m, večinoma med 50 in 500 m, z naklonom od 35 do 50 %, pretežno proti jugozahodu in med 0 in 2 km od morja.

Podnebni vidiki

Povprečna temperatura na tem območju je približno 15 °C.

Huglinov indeks (HI), bioklimatski toplotni indeks, ki se uporablja za prikaz fenoloških trendov in trendov dozorevanja, je na območju približno 2 240 °C, vrednosti pa se gibljejo med 2 050 °C in 2 370 °C, odvisno od leta.

Vsota aktivnih temperatur, ki je kazalnik za toplotno razpoložljivost na območju, je približno 1 970 °C, vrednosti pa se gibljejo med 1 830 °C in 2 110 °C. Vsota temperaturnih nihanj, ki je še en bioklimatski kazalnik, uporaben za opredelitev vinogradniškega območja, znaša približno 550 °C, z vrednostmi med 490 °C in 590 °C.

Največ padavin pade aprila, v povprečju okoli 220 mm, najmanj pa julija, v povprečju 24 mm.

Povprečna letna količina padavin je približno 1 240 mm. Od aprila do oktobra je v povprečju 47 deževnih dni, od največ 11 dni aprila do najmanj 3 dni julija.

9. Bistveni dodatni pogoji (pakiranje, označevanje, ostale zahteve)

—

Povezava na specifikacijo proizvoda

https://www.politicheagricole.it/flex/cm/pages/ServeBLOB.php/L/IT/IDPagina/17117

(1) UL L 9, 11.1.2019, str. 2.